Eelnõu

N A R V A    L I N N A V A L I T S U S

KORRALDUS
	Narva
	....................... 2011.a. nr ...................


Maaüksusele aadressi määramine

(Jalgratta tee 9)
1. Asjaolud ja menetluse käik

Narva Linnavolikogu 08.09.2011. a. otsusega nr 113 kehtestati ”Suur-Äkke ja Väike-Äkke ning nende lähiala” detailplaneering. Planeeringu eesmärgiks on planeeritavale maa-alale ehitusõiguse andmine tervise- ja spordikompleksi ehitamiseks ning terviseradade rajamiseks, maa-ala kruntideks jagamine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine. Eeltoodud menetluse teostamiseks moodustatavale maaüksusele tuleb määrata aadress.

2. Õiguslikud alused

2.1 Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l kohaselt korraldab kohanime määramise ja teeb otsuse omal algatusel füüsilise või juriidilise isiku kirjaliku taotluse alusel;

2.2 Narva Linnavolikogu 06.05.2010 määruse nr 20 “Kohanime määramise kord” punkti 2.2.2 alusel määrab Narva Linnavalitsus korraldusega kohanime tänavale ja selle analoogile (tee, maantee, puiestee, allee, põik, väljak, plats jne) ja muule aadressis kasutatavale väikekohale ja punkti 2.4 järgi toimub ametliku kohanime muutmine ja tühistamine samas korras nagu selle määramine.
3. Otsus
Määrata maaüksusele vastavalt käesoleva korraldusele lisatud asendiplaanile (lisa 1) pindalaga 7 860 m2 aadress: Narva linn, Jalgratta tee 9.
4. Rakendussätted

4.1 Korraldus jõustub teatavakstegemisest.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

